Hetméň

Hetméň je prírodná rezervácia v správe štátnej ochrany prírody Dunajské luhy. Je súčasťou chráneného vtáčieho územia SKCHVU012 Lehnice. Nachádza sa v okrese Dunajská Streda v Trnavskom kraji. Územie bolo vyhlásené alebo novelizované v roku 1993 na rozlohe 14,7100 ha a zaradené do 4. stupňa ochrany. Ochranné pásmo nebolo určené. Predmetom ochrany je: Ochranársky veľmi hodnotný prvok v poľnohospodársky intenzívne využívanej krajine - pozostatok pôvodného lužného jaseňovo-topoľového lesa. Lokalita sa nachádza na Podunajskej nížine na geologickom podklade viatych pieskov. Fauna Z chránených živočíchov boli v PR Hetméň zistené nasledovné druhy národného významu a európskeho významu: Vtáky: z ďatľov ďateľ veľký (Dendrocopos major), ďateľ prostredný (Dendrocopos medius), žlna zelená (Picus viridis), tesár čierny (Dryocopus martius) hniezdič, nájdené viaceré hniezdne dutiny v bielych topoľoch a ďateľ malý (Dendrocopos minor) z denných dravých vtákov myšiak hôrny (Buteo buteo), jastrab veľký (Accipiter gentilis), z nočných sova obyčajná (Strix aluco) zo spevavcov drozd čierny (Turdus merula), drozd trskotavý (Turdus viscivorus), glezg obyčajný (Coccothraustes coccothraustes), oriešok obyčajný (Troglodytes troglodytes), zelienka obyčajná (Chloris chloris), mlynárka dlhochvostá (Aegithalos caudatus), sýkorka veľká (Parus major), sýkorka belasá (Parus caeruleus), kôrovník dlhoprstý (Certhia familiaris) a brhlík obyčajný (Sitta europaea) na noc chodí hradovať na okraj bažant obyčajný (Phasianus colchicus), v zime sa vyskytla aj hrdlička záhradná (Streptopelia decaocto) Cicavce: líška obyčajná (Vulpes vulpes) tu má svoje úkryty a boli zaznamenané jej hlasové prejavy počas ruje vo februári, rezerváciu obýva aj srnec obyčajný (Capreolus capreolus) a diviak obyčajný (Sus scrofa) Galéria Referencie Iné projekty Commons ponúka multimediálne súbory na tému Hetméň Externé odkazy Prírodná rezervácia Hetméň, Štátny zoznam osobitne chránených častí prírody SR Chránené územia, Štátna ochrana prírody Slovenskej republiky Zdroj Tento článok je čiastočný alebo úplný preklad článku Hetméň na českej Wikipédii.